Juliusz Rómmel
<s>Juliusz Karol Wilhelm Józef Rómmel (; 3. jun 1881 – 8. septembar 1967) bio je poljski vojskovođa, najpoznatiji kao zapovjednik Varšavske armije, odnosno obrani Varšave za vrijeme njemačke invazije na početku Drugog svjetskog rata.</s>

<s>Rođen je u Grodnu, koje je tada bilo dio carske Rusije, u uglednoj plemićkoj porodici njemačkog porijekla.</s><s>Kao mladić se priključio Ruskoj carskoj vojsci te sudjelovao u Rusko-japanskom ratu, te Prvom svjetskom ratu, gdje je ranjen dva puta.</s><s>Carsku vojsku, gdje je napredovao do čina pukovnika, je napustio 1917. godine po izbijanju revolucije te se umjesto toga priključio svojim poljskim sunarodnjacima i oružanim formacijama pro-njemačke Kraljevine Poljske.</s><s>Nakon što je godine 1918. proglašena Druga poljska republika, Rommel je napredovao u vojsci nove države te se godine 1920. za vrijeme sovjetskog-poljskog rata istakao u bitci kod Komarowa, najvećoj konjičkoj bitci 20. vijeka, u kojoj je razbio crvenoarmejske snage pod Buđonijem.</s><s>To, kao i sudjelovanje u još jednoj velikoj pobjedi u bitci na Njemenu kojom je odlučen rat, su Rommela učinile jednim od najpopularnijih ličnosti u međuratnoj Poljskoj.</s><s>Na početku rata protiv Njemačke 1939. godine je zapovijedao Lodzskom armijom, raspoređeno na krajnjoj zapadnoj granici, koja je brzo razbijena i prisiljena na kaotično povlačenje prema Varšavi.</s><s>Tamo je reorganizirana u ad hoc Varšavsku armiju, koja je imala zadatak da što duže brani grad.</s><s>Iako je pružen žestok otpor, Rommel je nakon nepuna dva tjedna pod pritiskom civilnih vlasti pristao predati grad.</s><s>Ostatak rata je proveo u ratnom zarobljeništvu, a po njegovom završetku je bio jedan od rijetkih visokih predratnih oficira koji se pristao vratiti i staviti na raspolaganje vlastima komunističke Poljske.</s><s>Zbog toga je sljedećih nekoliko decenija slavljen kao heroj, da bi u današnjoj Poljskoj bio smatran izdajnikom i često optuživan kao jedan od glavnih krivaca za pad Varšave i poljski poraz 1939. godine.</s>

<s>Poljski vojskovođe</s>

